La tasca científica, tècnica i cultural i de difusió dels diferents camps del saber que desenvolupen les acadèmies, s'emmarca en les accions de foment a la cultura i a la investigació científica i tècnica que els poders públics han de promoure d'acord amb l'article 44 de la Constitució espanyola.
Per això, amb la finalitat de promoure el desenvolupament de les activitats de les acadèmies, anualment els pressupostos de la Generalitat han consignat una quantitat destinada a ajudar econòmicament la realització de les actuacions adreçades al compliment de les finalitats pròpies d'aquestes entitats, no en va contribueixen al creixement i al progrés científic del país a través de la investigació.
La inversió pública al progrés, a través de les accions de foment, s'ha de cenyir al context econòmic de cada moment, de manera que les consignacions pressupostàries s'ajustin a allò que és raonable en un context d'austeritat.
D'acord amb el que disposen el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya; la Llei 38/2003, de 17 de novembre, general de subvencions; la Llei 30/1992, de 26 de novembre, de règim jurídic de les administracions públiques i del procediment administratiu comú, i la Llei 26/2010, de 3 d'agost, de règim jurídic i de procediment de les administracions públiques de Catalunya;
Atès tot el que s'ha exposat, en exercici de les competències previstes a l'article 10 de la Llei general de subvencions i a l'article 13 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i amb els informes favorables de la Intervenció i l'Advocacia de la Generalitat,
–1 Obrir convocatòria pública per a la concessió de subvencions, en règim de concurrència competitiva, adreçades a finançar despeses de funcionament i de desenvolupament de les activitats realitzades durant l'any 2013 per les acadèmies amb seu central a Catalunya.
–2 Aprovar les bases que han de regir aquest concurs i que es publiquen com a annex de la present Ordre.
–3 El pagament d'aquestes subvencions anirà a càrrec de la partida D/482000100/2140/0000, segons la Llei 1/2012, de 22 de febrer, de pressupostos de la Generalitat de Catalunya per al 2012 i el Decret 164/2013, de 14 de maig, de modificació del Decret 170/2012, de 27 de desembre, per al 2012, mentre no siguin vigents els de 2013.
La quantitat màxima total que es destina a aquestes subvencions és de 90.000 euros.
Es concediran fins a un màxim de deu subvencions amb un import límit inicial de 9.000 euros per acadèmia.
La diferència dels imports concedits fins al límit inicial fixat de 9.000 euros per acadèmia, pot acréixer els imports a atorgar a altres acadèmies, de forma proporcional a les puntuacions obtingudes, fins a exhaurir la quantitat màxima total de 90.000 euros.
–4 El termini i els llocs de presentació de les sol·licituds de subvenció i la documentació que s'hi ha d'adjuntar són els que es determinen a les bases 4 i 5 de l'annex.
–5 Els òrgans competents per a la tramitació, l'avaluació i la selecció de les propostes presentades i la resolució del procediment de concessió de les subvencions, així com el termini per a la conclusió d'aquest procediment i els mitjans de notificació de la resolució d'atorgament de les subvencions, són els que s'indiquen a les bases 6, 7, 8 i 9 de l'annex.
–6 Contra aquesta Ordre, que exhaureix la via administrativa, es pot interposar recurs potestatiu de reposició en el termini d'un mes, d'acord amb el que estableixen els articles 116 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú, o recurs contenciós administratiu davant la Sala Contenciosa Administrativa del Tribunal Superior de Justícia de Catalunya, en el termini de dos mesos, de conformitat amb el que disposen els articles 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, tots dos terminis a comptar de l'endemà de la publicació al DOGC d'aquesta Ordre.
Transcorregut un mes des de la interposició del recurs potestatiu de reposició sense que se n'hagi notificat la resolució, es podrà entendre desestimat i es podrà interposar un recurs contenciós administratiu en el termini de sis mesos comptadors des de l'endemà del dia en què s'hagi produït l'acte presumpte desestimatori del recurs.
Igualment, les persones interessades poden interposar qualsevol altre recurs que creguin oportú.
Barcelona, 25 d'octubre de 2013
–1 Objecte i període en què s'ha d'executar l'activitat
L'objecte d'aquesta convocatòria és finançar despeses derivades del funcionament i desenvolupament d'activitats inherents a la tasca investigadora i de difusió del saber en els diversos camps fetes per les acadèmies durant l'any 2013.
3.1 Estar inscrites en el Registre d'Acadèmies del Departament de Justícia de la Generalitat de Catalunya.
Aquest requisit s'acredita mitjançant la subscripció del document de declaració responsable que consta amb el formulari de sol·licitud de la subvenció.
3.3 No haver rebut durant l'any 2012 ajuts de l'Administració de la Generalitat de Catalunya, de l'Administració de l'Estat o de l'Administració local per un valor superior a 60.000 euros.
4.1 Termini: el termini per presentar les sol·licituds finalitzarà el dia 12 de novembre de 2013.
4.2 Lloc de presentació: les sol·licituds s'hauran de presentar als registres del Departament de Justícia (c.
Pau Claris, 81, 08010 Barcelona), dels serveis territorials del Departament de Justícia a Girona (pl. Pompeu Fabra, 1, 17002 Girona), Lleida (c.
Sant Antoni M. Claret, 17, 43002 Tarragona) i les Terres de l'Ebre (c.
Santa Anna, 3-5, 2a, 43500 Tortosa), o a qualsevol altra oficina o registre d'entre els que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
–5 Documentació que cal presentar
5.1 El full de sol·licitud degudament emplenat.
Les persones físiques i jurídiques interessades poden obtenir el full de sol·licitud per acollir-se a aquesta convocatòria de subvencions a l'adreça electrònica del Departament www.gencat.net/justicia/serveis/subvencions/dgdej/index.htm i a les adreces anteriorment esmentades.
5.2 A la sol·licitud, s'hi s'ha de fer constar el següent:
Memòria tècnica i economicofinancera on es descriguin i es defineixin els projectes o activitats per als quals se sol·licita la subvenció; s'hi ha de detallar el pressupost previst per a cadascun dels conceptes, així com qualsevol altra informació que pugui ser rellevant per a la correcta avaluació de la sol·licitud.
L'ordre de descripció i quantificació dels projectes serà el que s'estableix a la base setena.
Detall de les fonts de finançament de les activitats.
Justificació de l'interès i la conveniència de les actuacions conforme al que disposa la base setena de la present convocatòria.
Lloc i dates de realització de les activitats per a les quals es demana la subvenció.
Quan les activitats ho requereixin, caldrà determinar el perfil acadèmic de la persona o persones que dirigiran els treballs, redactaran els textos, faran els cursos o presentaran les ponències.
Memòria d'activitats de l'acadèmia corresponent a l'exercici precedent, amb l'acreditació de la seva aprovació per part de l'òrgan de govern de l'acadèmia.
Darrer estat dels comptes de l'entitat aprovat.
Declaració responsable d'estar al corrent en el compliment de les obligacions tributàries amb la Generalitat de Catalunya i amb l'Administració general de l'Estat, i de les obligacions davant la Seguretat Social.
Declaració responsable de no trobar-se en cap de les circumstàncies previstes a l'article 13 de la Llei 38/2003, de 17 de novembre, general de subvencions.
La inexactitud o falsedat de les declaracions responsables a les quals fa referència aquest punt, a més de ser causa d'exclusió del sol·licitant de la convocatòria, també és causa de revocació, sens perjudici de les responsabilitats de qualsevol tipus en què hagi pogut incórrer com a conseqüència de la inexactitud o falsedat esmentades.
Declaració del compliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.
Si escau, les entitats que tinguin cinquanta treballadors o més hauran d'adjuntar una declaració expressa segons la qual, en compliment del que preveu l'article 38 de la Llei 13/1982, de 7 d'abril, d'integració social dels disminuïts, donen ocupació almenys a un 2% de treballadors amb disminució sobre el nombre total de treballadors, o una declaració conforme s'apliquen les mesures alternatives que estableixen i regulen el Reial decret 364/2005, de 8 d'abril, i, en l'àmbit competencial de la Generalitat de Catalunya, el Decret 322/2011, de 19 d'abril.
Certificat del secretari de l'entitat de la relació de subvencions rebudes, durant l'any 2012, de l'Administració de la Generalitat de Catalunya, de l'Administració de l'Estat o de l'Administració local.
–6 Instrucció, avaluació i selecció
6.1 L'òrgan instructor del procediment és la Direcció General de Dret i d'Entitats Jurídiques.
6.2 Les sol·licituds presentades seran avaluades i seleccionades per una comissió formada pel director o la directora general de Dret i d'Entitats Jurídiques, com a president, dos responsables de la Direcció General de Dret i d'Entitats Jurídiques, un dels quals actuarà com a secretari, i un responsable de la Direcció de Serveis.
La comissió estudiarà i valorarà les despeses subvencionables d'acord amb els criteris de valoració establerts a la base setena i ordenarà totes les sol·licituds segons la puntuació obtinguda.
Els membres de la comissió resten sotmesos a les causes d'abstenció i recusació que estableixen els articles 28 i 29 de la Llei 30/1992, de 26 de novembre, de règim jurídic de les administracions públiques i del procediment administratiu comú.
Aquest òrgan ha d'elevar la seva proposta a l'òrgan competent per emetre resolució.
6.3 L'òrgan competent per a la resolució de la convocatòria és el conseller del Departament de Justícia, si bé la competència l'exerceix per delegació el secretari general d'aquest Departament, d'acord amb la Resolució JUS/498/2013, de 8 de març, de delegació de competències del conseller de Justícia en diferents òrgans del Departament.
–7 Naturalesa de les despeses subvencionables i criteris d'avaluació i selecció
7.1 Les despeses que poden ser objecte de subvenció són les que s'enumeren a continuació, les sol·licituds de les quals es valoren segons els criteris que s'assenyalen a l'apartat 7.4:
b) Despeses corrents per al funcionament de les entitats, incloent-hi arrendaments; despeses en reparacions, manteniment i conservació dels edificis en què estiguin ubicades; adquisició de material i subministraments, etc. Valoració fins a nou punts.
c) Cost del personal destinat a l'execució de treballs relacionats amb l'activitat pròpia de l'acadèmia o institució, incloent-hi els costos de Seguretat Social i cobertura sanitària.
d) Cost d'edició de publicacions en qualsevol suport: fullets, impresos, etc. Valoració fins a sis punts.
e) Dietes meritades pels acadèmics per assistència a les diferents sessions.
7.2 Dins els conceptes assenyalats en l'anterior apartat 7.1, es consideraran despeses subvencionables les que responguin de manera indubtable a la naturalesa de l'activitat subvencionada, siguin estrictament necessàries i es realitzin dins l'exercici 2013.
7.3 Les despeses subvencionables no inclouen l'adquisició de material de caràcter inventariable, com els ordinadors, les fotocopiadores, els aparells de fax, el mobiliari, els fons de biblioteca o altres d'anàlegs.
7.4 L'avaluació i la selecció de les sol·licituds s'efectuarà d'acord amb els principis d'objectivitat, independència i qualitat de les propostes presentades.
Per a la determinació de la quantia individual de la subvenció concedida a cada beneficiari, es valoraran les sol·licituds en relació amb les despeses subvencionables recollides a l'apartat 7.1 anterior i dins de la puntuació màxima prevista en cada cas.
La puntuació individual s'assignarà tenint en compte els següents elements, cadascun dels quals suposarà un sostre de la dita puntuació:
b) L'antiguitat de l'entitat respecte de la seva presència en la vida cultural i repercussió social de les seves activitats.
c) La trajectòria de l'entitat en relació amb els ajuts concedits pel Departament de Justícia de la Generalitat, respecte de la regularitat, justificació i avaluació de resultats, així com en la seva contribució a la presència del Departament dins el seu àmbit d'actuació.
7.5 Un cop vista la puntuació assignada en aplicació de l'apartat anterior, la quantia individual de la subvenció es determinarà d'acord amb la proporcionalitat entre els projectes presentats i la puntuació obtinguda per cada concepte, dins de les disponibilitats pressupostàries.
8.1 L'import de la subvenció s'establirà a la resolució de concessió d'acord amb les sol·licituds rebudes i el pressupost disponible, atenent també la durada i l'import i el tipus d'activitat i els costos de les activitats.
8.2 La dotació econòmica que correspongui a cada centre, justificada segons la base 11, s'ha de destinar exclusivament a les despeses directament derivades de les activitats objecte de la subvenció, sense que s'acceptin justificants de despeses posteriors al 31 de desembre de 2013.
9.1 La concessió de les subvencions es farà mitjançant una resolució motivada del secretari general del Departament de Justícia, a proposta de l'òrgan d'avaluació i selecció, en el termini màxim de dos mesos des de l'acabament del termini de presentació de la sol·licitud que estableix la base 4.1.
La resolució esmentada es publicarà al Diari Oficial de la Generalitat de Catalunya.
9.2 La resolució s'ha de notificar als interessats amb la indicació que exhaureix la via administrativa i dels recursos que s'hi poden interposar.
9.3 Transcorregut el termini de tres mesos des de la data de finalització del termini de presentació de sol·licituds sense que se n'hagi dictat i notificat la resolució expressa, les sol·licituds s'entendran desestimades.
–10 Autorització de bestretes o pagaments a compte
La resolució d'atorgament de les subvencions pot autoritzar el pagament a la bestreta d'una part o de la totalitat de l'import subvencionat.
Abans del dia 31 de març de 2014, les acadèmies beneficiàries han de presentar la documentació justificativa següent:
a) Justificants originals de les despeses destinades al desenvolupament total de les activitats objecte de subvenció.
Quan l'import demanat sigui inferior al cost del projecte, caldrà justificar el cost total de l'activitat.
Quan les característiques de l'activitat requereixin la utilització de mitjans i recursos propis del beneficiari, la justificació haurà de contenir una memòria i la liquidació dels costos, així com els comprovants de nòmines, butlletins de cotització a la Seguretat Social, contractes, factures i rebuts que acreditin els costos imputats propis que s'imputen a l'activitat objecte de la subvenció.
b) Relació numerada de cadascun dels justificants de l'activitat subvencionada als quals es fa referència a l'apartat anterior, agrupats en funció del concepte pressupostari presentat en el moment de la sol·licitud.
c) Memòria descriptiva de l'activitat subvencionada, degudament signada pel president de l'acadèmia.
d) Certificat on consti la liquidació detallada del pressupost total de l'activitat desenvolupada degudament validat pel responsable de l'entitat.
e) Comunicació, si escau, de l'obtenció d'altres ajuts o subvencions que financin l'activitat objecte de la subvenció, procedent de qualsevol administració o entitat pública o privada, nacional o internacional.
f) Memòria d'activitats de l'acadèmia corresponent a l'exercici 2013, amb l'acreditació de la seva aprovació per part de l'òrgan de govern de l'acadèmia.
–12 Altres obligacions dels beneficiaris de la subvenció
b) Facilitar tota la informació que li sigui requerida pel Departament de Justícia, la Intervenció de la Generalitat, la Sindicatura de Comptes o altres òrgans competents de conformitat amb les normes legals vigents.
d) El compliment de les regles establertes pels apartats c) i d) de l'article 90 bis del Text refós de la Llei de finances públiques.
L'import de les subvencions concedides en cap cas no pot ser d'una quantia que, aïlladament o en concurrència amb subvencions d'altres entitats públiques o privades, nacionals o internacionals, superi el cost net (resultant de la diferència entre els ingressos i les despeses) de l'activitat a desenvolupar pel beneficiari.
–14 Modificació de la resolució
En cas d'alteració de les condicions sobre la base de les quals s'hagin concedit les subvencions o de l'obtenció concurrent d'altres ajuts, l'òrgan concedent podrà revisar i modificar la resolució de concessió de subvencions.
En cas que el beneficiari de la subvenció hi renunciï per la impossibilitat de realitzar l'activitat subvencionada, l'òrgan concedent ha d'iniciar la tramitació de l'expedient per tal de revocar l'atorgament de la subvenció.
Si s'ha produït alguna de les causes de revocació de les recollides a l'article 99 del Text refós de la Llei de finances públiques de Catalunya, l'òrgan concedent, com a resultat de la seva comprovació o a proposta de la Intervenció General, ha d'iniciar la tramitació de l'expedient de revocació oportú.
En els aspectes no previstos explícitament en aquestes bases són aplicables el Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre; preceptes de caràcter bàsic de la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de l'esmentada Llei, i en especial, a l'efecte de justificació, l'Ordre d'1 d'octubre de 1997 sobre tramitació, justificació i control d'ajuts i subvencions.